# ŠIAULIŲ MIESTO ŽELDYNŲ IR ŽELDINIŲ APSAUGOS IR PRIEŽIŪROS KOMISIJA

**SUSISIEKIMO KOMUNIKACIJŲ (GELEŽINKELIO KELIŲ), INŽINERINIŲ TINKLŲ IR KITOS PASKIRTIES INŽINERINIŲ STATINIŲ AVIACIJOS G. 9, AVIACIJOS G. 11, AVIACIJOS G. 17 IR ŠIAULIŲ M. SAV. TERITORIJOJE, ŠIAULIŲ M. SAV. NAUJOS STATYBOS PROJEKTO ŽELDINIŲ BŪKLĖS NAGRINĖJIMO**

**AKTAS**

2022-01-06 Nr.

## Šiauliai

Šiaulių miesto želdynų ir želdinių apsaugos ir priežiūros komisija (toliau – Komisija):

pirmininkė – Laura Rimkuvienė Šiaulių miesto savivaldybės administracijos Miesto ūkio ir aplinkos skyriaus Aplinkosaugos ir miesto tvarkymo poskyrio vyriausioji specialistė;

nariai:

**Rita Šilingienė,** Šiaulių miesto savivaldybės administracijos **Miesto ūkio ir aplinkos Aplinkosaugos ir miesto tvarkymo poskyrio vyriausioji specialistė;**

Danguolė Statkutė, UAB „Šiaulių apželdinimas“ darbuotoja;

Karolis Grušas, kraštovaizdžio architektas.

2022 m. sausio 6 d. susipažino su Susisiekimo komunikacijų (geležinkelio kelių), inžinerinių tinklų ir kitos paskirties inžinerinių statinių Aviacijos g. 9, Aviacijos g. 11, Aviacijos g. 17 ir Šiaulių m. sav. teritorijoje, Šiaulių m. sav. naujos statybos projektu (toliau - Projektas).

Aviacijos g. 9 ir 11 žemės sklypų naudojimo būdas yra pramonės, sandėliavimo ir komercinės paskirties objektų teritorija. Pagal Projektą numatoma šioje vietoje logistikos centro krovos aikštelės, geležinkelio infrastruktūra.

Norint įgyvendinti Projektą išsaugoti želdinių nėra galimybės. Nurodytoje teritorijoje auga įv. krūmai, drebulės, beržai, šaltalankiai, gluosniai, tuopos, baltalksniai, vaismedžiai, gudobelės, blindės, šermukšniai, ievos.

Vadovaujantis Lietuvos Respublikos vyriausybės 2008 m. kovo 12 d. nutarimu Nr. 206, Kriterijai, pagal kuriuos medžiai ir krūmai, augantys ne miškų ūkio paskirties žemėje, priskiriami saugotiniems, 1 punktu Saugotiniems priskiriami medžiai ir krūmai, augantys ne miškų ūkio paskirties žemėje, augantys šių kriterijų priede nurodytose teritorijose ir atitinkantys priede nurodytus dydžius. Projekto teritorijoje dauguma augančių medžių nėra priskirti saugotiniems ir jiems leidimo nereikia. Saugotinų želdinių sąrašas pateiktas 1 lentelėje. Augančių želdinių būklė gera arba patenkinama.

Vadovaujantis želdyno įstatymo 13 str. 1 dalimi saugotinus želdinius kirsti galima turint savivaldybės vykdomosios institucijos išduotą leidimą ir sumokėjus savivaldybės vykdomosios institucijos pagal aplinkos ministro tvirtinamus Želdinių atkuriamosios vertės įkainius apskaičiuotą želdinių atkuriamosios vertės kompensaciją.

**Komisijos išvada**. Komisija vienbalsiai pritaria, kad želdiniai gali būti šalinami įgyvendinant Projektą. Leidimas saugotinus medžius kirsti gali būti išduotas sumokant želdinių atkuriamąją vertę.

Komisijos pirmininkė Laura Rimkuvienė

Nariai

Danguolė Statkutė

Karolis Grušas

**Rita Šilingienė**